《赴琼州次大蓼滩风雨交作寒未艾也其势欲雪》
宋代·曾丰

挈家随牒一阳初，视险如夷舟当车。
赣石罅中渔路寝，楚天包处燕蘧庐。
木无弃本藏于密，江不辞流受以虚。
万物外吾诗者少，惜乎南燕久归欤。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。